Interreg Sverige–Norge

Interreg Sverige–Norge er et av EUs program for grenseoverskridende samarbeid. Programmet bygger videre på de tidligere gjennomførte Interregprogrammene, Interreg II A (1995–1999) og Interreg III A (2000–2006). Programmet støtter prosjekt som gir økt konkurransekraft og attraktivitet i grenseregionen. I perioden 2007-2013 har EU og den norsk stat avsatt 63,2 millioner EUR til å styrke den regionale konkurransekraften og øke sysselsettingen i programområdet (hvorav 37,2 millioner EUR, tilsvarende 312,5 millioner NOK kommer fra EU og 26 millioner EUR eller cirka 218,4 millioner NOK kommer fra den norsk stat). I tillegg til dette kommer medfinansiering, offentlig og privat, fra de to medvirkende land. 

Geografisk strekker programområdet seg langs den svensknorske grensen fra Jämtland og Nord-Trøndelag i nord til Västra Götaland og Østfold i sør. Programområdet er oppdelt i tre delområder. Hovedkontoret for dette programmet ligger i Östersund.

 Delområde Nordens Grønne Belte 
Jämtlands län, Nord- og Sør-Trøndelag fylke

 Delområde Indre Skandinavia 
Värmlands län, Dalarnas län, Hedmark fylke, kommunene Hurdal, Nannestad, Gjerdrum, Eidsvoll, Ullensaker, Nes, Skedsmo, Lørenskog, Nittedal, Rælingen, Fet, Sørum og Aurskog-Høland i Akershus fylke, kommunene Askim, Skiptvet, Eidsberg, Trøgstad, Marker, Rømskog, Aremark, Hobøl og Spydeberg i Østfold fylke. 

 Delområde Grenseløst Samarbeid 
Bengtsfors, Dals-Ed, Färgelanda, Lysekil, Mellerud, Munkedal, Orust, Sotenäs, Strömstad, Tanum, Trollhättan, Uddevalla, Vänersborg og Åmål i Västra Götalands län. I Norge består delprogramområdet av kommunene Vestby, Ski, Ås, Frogn, Nesodden, Oppegård og Enebakk i Akershus fylke, kommunene Halden, Moss, Sarpsborg, Fredrikstad, Hvaler, Råde, Rygge, Våler og Rakkestad i Østfold fylke.

I tillegg til dette har programmet fem 20 % områder, Västernorrlands län, Gävleborgs län og Örebro län i Sverige og Oppland fylke og Oslo kommune i Norge. Kun 20 % av utgiftene i programmet kan ligge i 20 % området.

Programmet har to prioriterte områder; A: Økonomisk vekst og B: Attraktivt livsmiljø.

Hvert prioritert område har fire innsatsområder for grenseoverskridende samarbeid:
A Økonomisk vekst: Programmet gir økonomisk støtte til samarbeidsprosjekt mellom landene som genererer økonomisk vekst. Dette gjelder blant annet samarbeid om spørsmål knyttet til arbeidsmarked, studier, handel, entreprenørskap, innovasjons og klyngearbeid. Prosjektene søker støtte innenfor følgende innsatsområder: 

A1 Innsatser mot grensehindringer
A2 Innsatser for utvikling av foretak, bransjer og entreprenørskap
A3 Innsatser for kompetanseutvikling og FoU
A4 Innsatser for infrastruktur

B Attraktivt livsmiljø: Programmet støtter prosjekt som bidrar til å utvide tilbudet av fritids- og kulturaktiviteter i programområdet (aktiviteter rettet mot ungdom vektlegges). Innenfor denne prioriteten gis det også støtte til folkehelseprosjekt, naturressurser med mer. Innsatsområdene i ”Attraktivt livsmiljø” er som følger:

B1 Innsatser for by- og bygdeutvikling
B2 Innsatser for folkehelse
B3 Innsatser for kultur og kreativitet
B4 Innsatser for forvaltning av naturresurser

Eksterne lenker
 www.interreg-sverige-norge.com
Kategori:Europarett
Kategori:Den norske riksgrensen